Diari Oficial de la Generalitat Valenciana


Sumari del DOGV 6975, del 28-02-2013 (2013/1624)

Notificació de la sentència dictada en el procediment ordinari número 751/2010.
-------------------------------------------------------------------------------

### Dades del document

Número de DOGV
:   6975

Data del DOGV
:   28-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1624


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el procediment ordinari número 751/2010. [2013/1624]  
En este procediment ordinari 751/10, seguit a instàncies de José María Ciurana Laguarda, Manuel Vicente Ciurana Laguarda i María Pilar Ciurana Laguarda contra Francisco Franch y Associados, SA, Hernando Medialdea Fernández i Arch Insurance Company Eurepe Limited, s'ha dictat sentència, la dispositiva de la qual diu:  
  
«Dispositiva  
Estime parcialment la demanda interposada per José María Ciurana Laguarda, Manuel Vicente Ciurana Laguarda i María Pilar Ciurana Laguarda contra Hernando Medialdea Fernández, declare l'incompliment del demandat esmentat en l'obligació de protegir i defendre els interessos dels actors davant de les actes d'inspecció d'Hisenda i sancions corresponents als exercicis 1997 i 1998, i que han incorregut, així, en responsabilitat civil professional i l'obligació del demandat esmentat de la reparació dels danys i els perjuís causats als demandants, i condemne José María Ciurana Laguarda al pagament de la suma de 16.473,69 euros, Manuel Vicente Ciurana Laguarda al pagament de la suma de 16.581,69 euros [...] i María Pilar Ciurana Laguarda al pagament de la suma de 17.170,69 euros.  
Estes quantitats produiran un interés anual igual al legal dels diners incrementat en dos punts des de la sentència, i cada part haurà d'abonar les costes causades a instàncies seues i les comunes a mitges.  
Desestime la demanda interposada per José María Ciurana Laguarda, Manuel Vicente Ciurana Laguarda i María Pilar Ciurana Laguarda contra Francisco Franch y Associados, SA, i Arch Insurance Company Europe Limited, i absolc els demandats mencionats de totes les pretensions formulades de contrari, amb imposició de les costes a la part actora.   
Mode d'impugnació: per mitjà d'un recurs d'apel·lació davant de l'Audiència Provincial de València (art. 455 LECn).  
El recurs s'interposarà davant del tribunal que haja dictat la resolució que s'impugne dins del termini de 20 dies hàbils, comptadors des de l'endemà de la notificació d'aquella (art. 458 de la LEC, en la redacció donada per la Llei 37/2011, de 10 d'octubre, de Mesures d'Agilització Processal). Així mateix, per a la interposició del recurs serà necessària la consignació com a depòsit de 50 euros, que s'hauran de consignar en el compte de depòsits i consignacions d'este Jutjat, amb l'advertència que no s'admetrà a tràmit cap recurs que no tinga constituït el depòsit i tot això d'acord amb la Llei Orgànica 1/2009, de 3 de novembre.  
  
Esta és la sentència, que pronuncie, mane i firme.»  
I, atés que el demandat, Hernando Medialdea Fernández, es troba en parador ignorat, expedisc este edicte a fi que li valga de notificació de forma deguda.  
  
València, 28 de gener de 2013.- La secretària judicial: Pilar Ferrando Mansanet.